
بسم الله والصلاة والسلام على رسول الله -صلى الله عليه وسلم- هنستكمل بإذن الله عر وجل- تفسير سور من جزء عم. إن شاء الله 
عر وجل- بإذن الله -عرٌّ وجل- نأخذ اليوم تفسير سورة الفجر. 

يقول الله -عرٌ وجل- في هذه السورة العظيمة, بسم الله الرحمن الرحيم: "َالفَجْرٍ * وََيَالِ عَشْرٍ * وَالشَفع الور * وَاللَيْلٍ إذا يسر * هَلْ في 
َلك قَسَمْ ِي حجر" الفجر١:ه,‏ ثم يقول الله -عرٌ وجل-: "!1 تَرَكَيْفَ فَعَلَ ربك بعاد" الا 

هذه السورة من ضمن جزء عم وأغلب جزء عم زي ما اتكلمنا قبل كدا في المقدمة, سور مكية» آياته قصارء الأغلب بيتكلم عن مواضيع 
معينة من معرفة الله -سبحانه وتعالى- والدار الآخرة؛ وإهلاكه الظالمين» وقدرة الله -عرّ وجلّ- على البعث. 

السورة بدأت بقسم. واو القسم "افر" على خلاف سورة البلد اللي لا أَفْسِمُ واتكلمنا في لا اليه قبل كدا والخلاف فيهاء لکن ده 
قسم معتبر, أو مفيش فيه خلاف يعني على عكس التاني؛ وإن كان جمهور المفسرين قال في لا أقسم زي ماقلنا المرة اللي فاتت إنه: أقسم. 
هنا: 'وَالْفَجْرٍ * وَلَيَالِ عَشر * وَالشَّفْع وَالْوَثْر" دايا الأقسام في القرآن إما إن يبقى متفق على المعنى بتاعهاء يعني القسم واضح ربنا بيقسم 
بإيه» أو بيحدث خلاف 7 اسر القسم ده إيه؟ أسباب الخلاف ما بين المفسرين في القسم إيه هو القسم؟ يعني مغلا قول الله -عرٌ 
وجل-: "والنازعات", "والصافات", "المرسلات", "العاديات" دي من الآيات اللي فيها خلاف بين المفسرين, هي إيه نازعات؟ إيه المقصود 
بالنازعات؟ هل الملائكة ولا الرمح اللي بتنزع؟ ولا أي كان. العاديات هل هي الخيل؟ هل هي الإبل؟ المرسلات: الملائكة ولا الرياح؟ الصافات: 
الملائكة ولا المؤمنين؟ 


من أسباب الخلاف في اللي أنا ذكرقم دول» إن ربنا بيقسم بالصفة مش الموصوف. يعني مقالش والملائكة الصافات لا قال: والصافات. 
الصافات دي الوصف بتاعهاء أقسم الله -عزرٌ وجلّ- بالوصف. ومقالش إيه بقى الموصوف» ده بيدي تنوع» أو بيبقي الغرض التركيز على 
هذه الصفة, زي النازعات» هل المقصود الملائكة! ربنا مقالش الملائكة النازعات» قال: والنازعات. على طولء "وَالنَازِعَاتِ غَرْقًا". 

يبقى ده من أسباب الخلاف إن ربنا يذكر الصفة ومايذكرش إيه اللي موصوف بالصفة دي. 

أو إن يُذكر حاجة زي الفجر, معروف الفجر, لكن تحديد إيه فجر بالظبط ده اللي فيه خلاف» ذي وَلَيَالٍ عَشْرِء ليا عشر؛ عشر ليالي» إيه 
بقى عشر ليالي؟ عشر ليالي بتوع رمضان ولا بتوع ذي الحجة ولا بتوع أول محرم؛ زي ما هدشوف الخلاف دلوقتي اللي هيجيلنا. 

يبقى أيضا من أسباب خلاف المفسرين إن ربنا يذكر جنس شيء لكن تحديده إيه بالظبط, يعني الفجر طب فيه فجر معين ولا أي فجر. 

أو من أسباب الخلاف في القسم إن ربنا يقسم بحاجة واضحة بقى معروفة لكن يختلفوا هل هو ده المقصد من القسم ولا مراد حاجة من وراء 
ذكر ذلك؟ زي قول الله -عرٌ وجل-: "وَالتنِ وَالزَيُْونِ" التين معروف» لكن هل ربنا -سبحانه وتعالى- يريد القسم بالتين ولا بأماكن اللي 
بينبت فيها التين والزيتون؟ أرض الشام مثلا وفلسطين, وإن ده مهبط الوحي» والدلالة على ذلك المعطوف عليه من القسم: "وَالتينِ وَالرَيْنُونِ 
* وَطُورٍ سِينينَ" مكان الوحي على سيدنا موسى في أرض سيناءء 'وَهَدَا الْبَلَدِ الأَمين"» مكان الوحي على النبي -صلى الله عليه وسلم- في 
مكة, يبقى الأول مكان وحي سيدنا إبراهيم في الشام أو فلسطين. يبقى ده من أسباب الخلاف بين المفسرين في القَسَم إما إن ربنا يذكر 
الصفة ومايذكرش الموصوف, أو تحديد جنس المقسم به. وَلَيَالِ عَشْرٍ إيه بالظبط؟ أو إن شيء يراد به غير المتبادر للذهن, مش المقصود التين 
نفسه» المكان اللي بينبت فيه التين. 

فقال الله -عرٌ وجل-: 'وَالْمَجْرٍ * وََيَالٍ عَشر" اختلف المفسرين» واضح إن ده قسم بالزمان» الفجر والليال العشر والليل إذا يسر قسم 
بالزمان. الخلاف في الشفع والوترء هل أيضا بيدخل في الزمان ولا له معنى تاني؟ إنما التلات أقسام واضح. الأول والتاني والرابع» الفجر 
والليال العشر والليل إذا يسر ده زمن» لكن هل ربنا -سبحانه وتعالى - لما أقسم المقصد من القسم ده مطلق الزمان؟ اللي قال مطلق الزمان 
وإن أي فجر قال القسم هنا الدلالة فيه على قدرة الله اللي بيظهر الفجر بعد طول الليل واللي بيجعل فيه تتابع في الزمان» فكما أن من سنة 
الله عر وجل- التتابع بين الليل والنهار وقدرة الله المطلقة, كذلك فيه سنة الله في التداول بين المؤمنين والكافرين» دول بينتصروا أحيانا 
وينهزموا أحياناء 'وَتِلْكَ الْأَيامُ ندَاوفًا بين النّاسِ" » فكما أن هناك مداولة بين الليل والنهار كذلك هناك مداولة بين الحق 
والباطل. 


بعض المفسرين قال لاء المقصد فجر معين» تحديد فجر معين» والفجر ده فجر يوم النحر, وإن الليالي العشر أول عشرة أيام من ذي الحجةء 
وإن المقصد هنا هذه المواسم والطاعات التي ما من أيام العمل الصاح أحب فيها إلى الله من هذه الأيام» وإن المقصد قيمة العمل الصالح في 
هذه الأيام. وبعضهم قال إن الفجر أول فجر في السنة في شهر الحرم» وإن الليالي العشر أول عشرة أيام من حرم» طب ليه اللي اختار القول 
دا؟ عارفين اختاره ليه؟ قال إن المقصد ربنا بيقسم بالزمان ودا رأي الشيخ حبنكه الميداني وهو من المعاصرين» قال إن ربنا بيقسم بالزمان 
مش المقصد قيمة العبادة في الزمان. غالب المفسرين قالوا الزمان ده الغرض منه إيه؟ قيمة الطاعة في هذ الزمان, إن هذه أزمنة مشرفة, زي 
ما السورة اللي بعدهاء أقسم بأماكن مشرفة؛ زي البلد مكة, السورة دي بيقسم بالأزمان المشرفة, الأزمان التي شرفها الله عر وجلّ-» ده 
اللي قال المقصد إيه؟ الزمان» الليالي العشر ذي الحجة أو عشر رمضان. إنما اللي قال عشر حرم قصده هذه أزمنة أهلك الله فيها الظالمين» 
فالليالي العشر لو قلنا الفجر. فجر عاشوراءء أو فجر أول حرم والعشر ليالي» يبقى كان إهلاك الظالمين» أو إهلاك فرعون كان في يوم عاشوراء, 
وقال إن الفجر ده غالب إهلاك الظالمين بيبقى في هذا الوقت» وحاول يستقصي إهلاك قوم لوط وقوم عاد وقوم نود وإن المقصد من الفجر 
والليالي العشر والشفع والوتر والليل إذا يسر حتى قال إن الشفع والوتر -هنتكلم في الخلاف فيها- قال إن الشفع والوتر المقصود بيها 
سبع ليال وثمانية أيام» السبعة وتر والتمانية شفع, فقال إن الشفع والوتر دول إهلاك مين؟ الريح الصرصرة اللي أرسلت على عاد, "سَخَرَهًا 
عَلَيْهمْ سَبْعَ ليا وَنانية ام سوم فترى الْقَومَ فيا صَرْعَى كام جار تل حاوبة * فَهَلْ تَرَى طَمْ من باقية' فقال إن المقصد 
أزمنة إهلاك الظالمين» وبيدل على ده قول الله -عرٌ وجل- "فصب عَلَيْهِمْ رَبك سَْطً عَذَابِ" 

يبقى إذا عندنا تلات أغراض من القسم بالزمان كدا ذكرها المفسرون: 

الغرض الأول: قدرة الله المطلقة على المداولة بين الليل والنهار والمداولة بين الأزمنةء وأن سنة الله عر وجل- جارية في المداولة بين الليل 
والنهار والفجر والليل وإن فيه تعاقب, والتعاقب ده زي ما فيه تعاقب بين الليل والنهار فيه تعاقب بين الحق والباطل. ده الغرض الأول من 
القسم بمذا الزمان. 

الغرض التاني: ذكر الأزمنة المشرفة التي يستحب فيها فعل الطاعات ويأنس إليها المؤمن وينتظرها المؤمن بشوق حتى يبذل فيها الطاعات 
ليُرضى الله - عر وجل- أو ليَرضى الله عر وجلّ- عنه. 

الغرض التالت: ذكر الأزمنة التي أهلك الله عر وجل- فيها الظالمين. 


هنحاول طبعا كل غرض من دولء إبه علاقته بحواب القسم أو إيه علاقته ببقية السورة. 

"وَالفَجْرٍ * وَلَيَالِ عَشْر" جمهور المفسرين وبعضهم اعتبر إن ده القول الراجح, إن الليالي العشر إن العشر ذي الحجة جمهور المفسرين» ورد 
أثر ضعيف إن العشر دول عشر إيه؟ ذي الحجة, زي ما قولنا فيه ناس قالت عشر الأواخر من رمضان. وفي ناس قالت العشر الأوائل من 
حرم» وفيه ناس قالت أيضا من المعاصرين, قالوا العشر الأواسط, ودا كان قول غريب جدا بس بيقول إن الفجر فيه النهار وإن العشر 
الأواسط بيكون فيها البدر أشبه مكتمل وفيه ضوء يعني حاول إيه إن أيضا الليالي فيها ضوء يعني. 

"الجر * وَلَيَالِ عَشْرٍ * وَالشَفع وَالْوَثْرٍ * وَالَيْلٍ إذا يَسْرِ" الشفع والوتر أيضا فيها أقوال كتير, إما الشفع والوتر المقصد بيها كل طاعة شفع 
وكل طاعة وترء زي تشبيه السلف وضربوا مثال بذلك» صلاة الفجر شفع؛ وصلاة المغرب إيه؟ وترء ودي في أول النهار ودي ني آخر النهار 
وبداية الليل» فكأن الإنسان» يفعل كل أنواع الطاعات. 

وقيل الشفع والوتر» الشفع يوم النحر والوتر يوم عرفةء يوم عرفة تسعة» والشفع يوم عشرة. 

وقيل الشفع والوترء الشفع كل المخلوقات» "ومن كَل شَيْءٍ حَلَقََارَوْجَبْن' » والوتر هو الله -عرٌ وجل- "إن الله وتر يحب الوثر"٠‏ 
الله -عرٌ وجلّ- واحد -سبحانه وتعالى-, أحد -سبحانه وتعالى- يحب الوتر وأسماؤه وتر. فقيل الشفع المخلوقات والوتر الملك -سبحانه 
وتعالى-. "وَاللَيْلٍ إِذَا يسر" مشهد الليل والمؤمن بيسري فيه بفعل الطاعات. 


لو قلنا الغرض من الأزمنة دي أتما أزمنة مشرفة ني الطاعات أي كانت» سواء العشر الأول من ذي الحجة أو العشر الأواخر من رمضان» وإن 
الشفع والوتر المقصد بيها التنوع في الطاعات, ملخص بقى الكلام» إيه الغرض بقى من الأزمنة دي؟ 

المؤمن يطمئن بطاعة الله» لا يطمئن بالأسباب» ده ملخص للسورة:؛ المؤمن يطمئن بطاعة الله. فالمؤمن بيجتهد في الطاعة طول السنة» لكن 
بيجي أزمنة معينة يخصها المؤمن بالطاعة لأن الله شرفهاء هذه الأزمنة المخصوصة بتكون زاد للمؤمن طول السنة؛ يعني مثلا تلاقي واحد يقولك 
إيه: أنا عشان أعرف أشتغل طول السنة كويس لازم أخد عشر أيام مصيف, لازم أخد راحة فترة, ده بيبقى زاد ليه طول السنةء كذلك المؤمن 
يحتاج إلى أوقات أن يتفرغ للطاعة وللذكر حتى يكون هذا الذكر وهذه الطاعة حصن له وزاد له طول السنة. 

زي ما بيروى عن النبي -صلى الله عليه وسلم- سواء مرفوع أو موقوف على أي هريرة: "الشتاءً ربيغ المؤمن" الناس بتبص للشتاء بمنظر 
والمؤمن بينظر إلى الشتاء بمنظر تاني تماما مختلف, الشتاء بالدسبة للمؤمن ربيع» ليه؟ "طال ليله فقامَةُ وقصْرٌ تماره فصامَة" النهار قصير فبيصوم 
وليله طويل فبيصلي قيام. 


١‏ سنن الترمذي 

المؤمن بينظر للأزمنة نظرة مختلفة عن الناس وبينظر للأمكنة نظرة مختلفة, سيدنا إبراهيم قال رب إن أسكنت من ذريتي بواد غير ذي زرع» 
طب اللي بيروح يسافر مكان أو بياخد أهله في مکان» ده بيروح يسافر في مكان مليان زرع» سيدنا إبراهيم اختار هذا المكان ليه؟ اصطفاه 
الله له "عند بيك الْمْحَرّم" . المؤمن بيختار الزمان والمكان بنظرة ربانية مش بنظرة الناس» فهذه الأزمنة بالنسبة للمؤمن هي الزاد 
هي زاد الطمأنينة "ألا بكر آله َطْمَئِنُ اقلوب" 

إِذَا من الناس من يطمئن بالطاعات ومن الناس من يطمئن بالأسباب. 

فربنا ذكر أن الطاعة تبقى» وتزول الأسباب ويُّقال في أخر السورة "يا أَيَعْهَا النَفْسْ الْمُطْمَِنَهُ' أي التي اطمأنت بالطاعات بصلاة الفجر 
فكانت في ذمة الله, وبالليالي العشر وبذلت الطاعات» وبأنواع الطاعات الشفع والوترء وقامت الليل؛ وفعلت الطاعات في الليل 'وَاللَيْلٍ إِذَا 
يسر" لكن كل الأسباب الأخرى اللي ذكرت» زي ما هنشوف جات معانا التركيز على أسباب معينة» زالت وزال أهلها وزال ملاكها ول 
تنفعهم شيء. 

يبقى إِذَا من المعاني الأساسية اللي في السورة أن هناك من يطمئن بالطاعات» فيموت وتكون لحظة الموت له نداء يا أيتها النفس المطمئنة؛ 
وهناك اللي بيطمئن بالدنيا "إن الَّذِينَ لا يَرْجُونَ لِقَاءَت وَرَضُوا بِاليَاةِ الدُنيَا وَاطْمَاَنُوا بجا" » أي اطمأن بالدنياء لم يعد يطمئن بالل 
مطمئن بالدنياء "وَمِنَ الاس مَنْ يَعْبُدُ الله عَلَى حَرْفٍ إن أَصَابَهُ خَيْدْ اطْمَآنَ به -أي اطمأن بالخير لا بالله- وَإِنْ أَصَابَبْهُ فة انقب عَلَى 
وَجْهِهِ خَسِرَ الدَّنيَا والآخرة" 

إِذَا تبدأ السورة بزمان مليء بالطاعات» وإن الزمان ده المؤمن بينتظره. واجتهاد المؤمن في هذه الأزمنة بالطاعات هو اللي بيجعله دائما مطمئن 
بالله» ده الزاد اللي بيجعل المؤمن في حصن حصين من شياطين الإنس والجن طوال العام بسبب هذه الأزمنة. أزمنة تنزل فيها البركات» تنزل 
فيها الرحمات يستغلها المؤمن, 'وَالْفَجْرٍ * وَلَيَالِ عَشْرٍ * وَالشفع وَالْوَثْر * وَاللَيْلٍ إذَا يَسْرِ" ومشهد الليل وهو بيمشي ويسري والمؤمن طوال 
الليل بيفعل الطاعات, ويذكر الله -عرٌَ وجلّ- ويقوم الليلء ورل عليه الرحمات. ودابما الليل مهبط الرحمات, والقيام دايا بالقرآن مرتبط 
بالليل, داعا فيه ارتباط ما بين القرآن والليل. 

وَالَيْلٍ إِذَا يَسْرِ وقيل والليل إذا يسر إن فيه حد بيسري في الليل» مش بس الليل هو اللي بيسريء المؤمن بيسري في الليل» فالصلاة معراج 
المؤمن, وكان الإسراء للنبي -صلى الله عليه وسلم- بالليل 'وَاللَْلٍ إِذَا يشر" "سبحا الَذِي أَسْرَى عبد ليا مِنَ الْمَسْجِدٍ ارام إلى الْمَسْجدٍ 
الْأَقْصّى" . إِذَا الليل ده زمان سفر المؤمن, الليل الزمان الذي يعرج فيه المؤمن إلى الله -سبحانه وتعالى-. 


بعد كدا ربنا بيقول: "هَل في ذلك قسَمْ ِي ججْر" أليست في هذه الأزمنة كفاية للمؤمن إنه ينهل منها من الطاعات؟ "كل في ذلك قَسَمْ 
لَذِي حِجْر" ذي حجر يعني عقل» وهنتكلم في ليه ربنا قال هنا حجر وماقالش عقل أو لب» برغم إن الألفاظ التانية ذكرت في القرآن "افلا 
تَعْقِلُونَ" "أولُو الْأَلْبَاب" هنا قال لذي ججر يعني ربنا هنا بيقول أنه أقسم بحذه الأشياء وأن العاقل هو الذي يتدبر في هذه الأزمنةء وأن 
العاقل هو الذي يشتغل هذه الأزمنة» يعني عكس الكلام ده» إن الجنون اللي بتمر عليه الأزمنة دي ولا يستغلهاء يبقى إنسان مغبون» اللي 
بتمر عليه هذه الأزمنة ولا يفعل فيها الطاعات. 

كيف يطمئن الإنسان في الدنياء وتمر عليه الأزمنة بلا طاعة» كيف يعيش مطمئنا؟! إزاي يعني واحد يعدي عليه العشر الأواخر من رمضان 
بدون عبادة» والعشر الأوائل من ذي الحجة بدون عبادة» وعاشوراء بدون عبادةء تمر هذه المواسم بدون طاعات ثم يبحث عن الطمأنينة, 

وأنّ له! مستحيل» مستحيل يعيش في طمأنينة وهو لا يطيع» مستحيل. إزاي ميصليش الفجر في جماعة ويبحث عن الطمأنينة؟ القن على 
۱ 1 لصبح في جماعة فَهِوَ في ذمّة الله" واحد صلى الفجر في جماعة يكون مطمئن إنه في ذمة الله يحفظه الله عر وجل-. 
فيقول الله -عرّ وجد- أن في هذه الأزمنة عبرة لأهل الإعان. 


"مَل في ذلك قَسَمْ لذي حِجْرٍ" الحجر معناه العقل» لكن هنا اتسمى حجر ليه؟ لإنه بيحجر الإنسان عن ارتكاب الحرمات. العقل أصلاء 
سواء العقل أو الثهى أو الحجرء كل دي أسماء للعقل ليه؟ لأن الوظيفة الأساسية للعقل» تمنعك» تعقلك يعني بتربطك, والنهي بتنهاك؛ والحجر 
بيحجرك» كل دي أسماء العقل بتمنعك عن فعل الحرام. يعني كأن الإنسان الأصل فيه إنه ظلوم جهول, الأصل في الإنسان إنه ظلوم وجهول» 
لو اتساب من غير عقل يَفْجْر في المعاصي ويظلم» لكن لازم يبقى عنده عقل يمنعه من ذلك» والعقل بتاعك عشان يشتغل صح» لازم طاعة 
ولازم عبادة, الامتناع عن امحرمات لازم له زاد من الطاعات. 

تاني؛ الامتناع عن الحرمات لابد له زاد من الطاعات» ها ربنا بيقول "انل ما أوجيّ إَِيْكَ مِنَ الكتاب وَأقم الصّلاةً إِنَّ الصّلاةً تَنْهَى عن 
لْمَحْشَاءِ وَالْمُنگر" ؛ يبقى الطاعة تنهى عن الفحشاء والمنكر. 

'فَخَلَفَ من بَعْدِهِمْ خَلْفٌ أَضَاعُوا الصّلاةً" » أول لما أضاعوا الصلاة إيه اللي حصل؟ "وَاتَبَعُوا الشّهَوَاتِ". يبقى ها الإنسان ميبقاش 
عنده زاد من الطاعات بيسقط في الشهوات وبيظلم. فهذه الأزمنة جعلها الله عر وجلّ- تذكرة, إن الإنسان تمر عليه الأزمنة دي فيجتهد 
في الطاعات» فلما يجتهد في الطاعات» يمتنع عن ظلم الناس. ودا من لطائف ذكر أحكام الصلاة في سورة البقرةء في وسط أحكام الطلاق» 
لما ربا قال: "حافظوا عَلَى الصّلَوَاتِ وَالصّلَاةٍ الْوْسْطَّى وَقُومُوا لله قَانِتِينَ * فَإِنْ حِفْتُمْ فَرجَالَا أو ركان" > ذكر ربنا الحفاظ 
على صلاة العصر ودي بتبقى صعبة جدا للإنسان اللي بيعمل ويرجع يبقى وقت النوم أو الطعام؛ وذكر الصلاة في حال المسايفة حال الجري» 
فإن خفتم فرجالا أو ركباناء أصعب حالتين في الصلاة؛ في حالة الاستقرار صلاة العصر, وني حالة عدم الاستقرار الصلاة اللي وهو بيجري 
في حال المسايفة» دول ذكروا في وسط آيات الطلاق» الذي يستطيع أن يحافظ على الصلاة في هذه الأوقات يستطيع أن يعدل بين الناس 
حتى في أصعب الأزمات في الطلاق» ومايظلمش حد, لأن في الطلاق فيه غضب» وفيه انتقام للنفس, الإنسان بيغضب ويكون عنده حمية, 
فإزاي في اللحظات دي ميظلمش؟ إزاي ميظلمش حد» ميظلمش طليقته» ولا يظلم أهلها ولا هي تظلمه ولا أهلها يظلموه» بالحفاظ على 


الطاعات في هذه الأزمنة وفي هذه الأوقات. 


فلذلك ربنا ذكر بعد كدا أنواع من الظلم سواء قوم عاد. أو فرعون, أو ثمود. كل دول كانوا بيظلموا الناس وبيتجبرواء ربنا قال: "الّذِينَ 
طَعَوَا في الْبِلّادِ" لأن مكنش عندهم الحفاظ على الطاعات. 

"مَل في ذَلِكَ قَسَمْ لذي ججْر" ثم يقول الله -عرٌ وجل- "أل تر كيف فَعَلَ رَنّكَ بِعَادِ" قال فريق من المفسرين, جواب القسم» يقسم الله بمذه 
الأزمنة, أي والله لأعذبن الظالمين, أو الله لأبعثن الظالمين ولأحاسبنهم, ثم ذكر أدلة على قدرة الله على إهلاك الظالمين. 

- يبقى اللي قال الغرض من القَسَم تناوب الليل والنهار» جرد قدرة الله على تداول الليل والنهار» قال علاقة ده بالآيات اللي بعد كداء كما 
أن الله -عرٌ وجلّ- يداول بين الليل والنهار. كذلك هو قادر على إهلاك الظالمين, كما أنه يُذهب الليلء كذلك يُذهب الطغاة, وكما أنه يأتي 
بالفجر يأتي بالصالحين. 


١‏ ختصر المقاصد - صححه الزرقاني 

- واللي قال إن الغرض من الأزمنة دي ذكر الطاعات, قال إن هناك فريق من الناس يطمئن بالطاعات وهناك فريق من الناس يطمئن 
بالأسباب» وإن من أهم أنواع الزاد اللي بتعين على حرب الطغاة؛ العبادة والطاعة "وَاجْعَلُوا بيُوَكُمْ قبْلَةَ وَأقيمُوا الصّلاةَ وَبَشَرِ الْمُؤْمِنينَ" 
> دي أوامر في عهد الاستضعاف, إن الإنسان يحافظ عليهاء "أن تَبَوَ1 لِقَْمِكُمَا صر بُيُونَا وَاجْعَلُوا بيُونَكُمْ قِْلَةَ وَأَقِيمُوا الصّلاة 
وَبَشّرٍ الْمُؤْمِبِينَ" يبقي في زمن الاستضعاف 'وَاجْعَلُوا بيُونَكُمْ قبْلَة أي قبل بعضها البعض» أو اجعلوها متوجهة للقبلة فتلتقوا ويسهل 
تلاقيكم, وها تتقابلوا تصلواء وتتذكروا بشريات الله ووعد الله 'وَبَشْرِ الْمُؤْمنِينَ' فكذلك من وسائل محاربة الطغاة؛ بذل الجهد في الطاعات. 
- واللي قال إن المقصد من الأزمنة دي: أزمنة أهلك الله فيها الظالمين» فذكر الله -عرّ وجلّ- نماذج لإهلاك الظالمين. 

"أ تَرَكيِفَ فَعَلَ رَبّكَ بِعَادِ" هنا هنجد حاجة غريبة جداء إن ربنا ذكر تلات أقوام؛ عاد وود وفرعون, اختار أكتر تلاتة ظالمين جبارين» 
وهنجد إن مع كل واحد ربنا ذكر إيه؟ قید معين. فمع عاد قال إيه؟ 'ذَاتِ الْعِمَادِ' ومع نود قال: "جَابُوا الصّخْرٌ بالْوَاد' ومع فرعون قال: 
"ذي الْأَوْتادِ'. يبقى 'ذَاتِ الماد" و'جَابُوا الصّخْرٌ بالْوَادِ" و"ذي الْأَوْتَادِ'. الأول نقول يعني إيهء وليه ربنا ذكر القيود دي؟ الغرض من ذكر 
هذه القيود؟ 


"أ تر كيف فَعَلَ ربْكَ بعاد" عاد معروفةء وأ تَر بالرغم أن النبي -صلى الله عليه وسلم- لم يرى ذلك ولكن المؤمن حين يقرأ القرآن يوقن 
أن ذلك حدث, فكأنه يراه بعينه» فيصدق القرآن» يقيئًاء كأنه رأى إهلاك عاد بعينيه. 

"إرَمَ ذَاتِ الْعَمَادِ' اختلفوا في إرم» هل هي مدينة أو قبيلة أو المقصود بحا القِدّم ورجح كتير من المفسرين إا قبيلة. 

"دات الْعِمَادِ" ذات العماد قالوا ذات البنيان الشاهق» واللي قال إن هي قبيلةء قال: كان طوهم عظيم: كانت أجسامهم عظيمة: يعني كانوا 
بيرفعوا الصخر ويلقوه على أي عدو لهم بكل سهولة؛ فذات العماد بتدل على التمكن والقوة إما في أجسادهم أو على الأسباب التي كانت 
معهم» وأصحاب القصور المشيدة: يبقى ذات العماد, قوة في الأبدان, وقوة في الأسباب والقصور والبيوت. وقيل ذات العماد معناها: إن 
كانوا بيتنقلوا في أي مكان هما عايزينه ويجيبوا أعمدة ويبنوا أي بنيان, يعني كانوا بيتنقلوا في كل البلاد كيفما يشاؤون. 

"التي 1 يُخْلَقَ منْلْهَا في الْبلَاد" قيل يخلق مثلها: أي القبيلة» قبيلة لم يخلق الله -عرٌ وجلّ- مثلهاء أو مدينة: لم يبنى مثلها. يعني وصلوا قمة 
السيطرة على الأسباب» "وَظَنّ هلها اَم فاون عَلَيْهَا" يونس: + ۲ وصلوا للتمكن» عارف زي الغرب دلوقتي» الغرب بيشعر إنه وصل لقمة 
التمكن من الأسباب, لدرجة إنه عايز يكتشف سر الحياة وسر الموت ولن يستطيع» لكن هو بيظن في مرحلة من المراحل - والعياذ بالله- إنه 
خلاص سيطر على كل حاجة وإنه مش محتاج ربناء لذلك يلحد كثير منهم. "التي ل ق مِثلهَا في اليلاد". 


أما ثمود قال الله -عرَّ وجلّ- عنهم ا جَابُوا الصخْرَ بِالْوَادِ" الذين جابوا أي: قطعواء جابوا الصخر بالواد: قطعوا الصخر في الأودية 
يجوب الصحراء: أي يقطع الصحراء سيرا. جَابُوا الصّخْرَ بالْوَادِء ما كان يعوذ بيت كان بينحت الصخر "وَتَنْحِيُونَ مِنَ البَالٍ بُيُوَا فَارهِينَ' 
في الشعراء, و"آمنين" في الحجر. 

لما أهلك الله -عرٌ وجل- عاد بالريح» ثمود اعتقدوا إن اللي يحفظهم الصخر, عشان لو جام الإهلاك من الريح» عشان كدا في الحجر ربنا 
قال: "وتنحتون من الجبال بيوتا -إيه-آمنين"» أي آمنين من نوائب الدهر» هو معتقد, دايا الإنسان الساذج لما بيشوف حد ربنا أهلكه 
بحاجة, إن مثلا واحد ربنا أهلكه بالريح» فمعتقد إن أي وسيلة إهلاك لازم تبقى الريح» فيتحصن من الريح» تمكن تجيله من حتة تانية خالص» 
'فَأََهُمْ اله مِنْ حَيْت يحتَسِبُوا وَقَدَفَ في فلوم الرُعْب" > مکن تجيله من قلبه» من عقله» من جنوده» من ابنه» من زوجته» ممكن 

تجيله من حيث لا يحتسب, مش لازم الإهلاك يبقى بنفس الطريقة» لذلك كان فيه تنويع في العذاب» مرة صيحة» مرة ريح» مرة خسف» مرة 
مجنو وك إلا و 

يبقى 'ذَاتِ الْعِمَادٍ * التي 1 يخَْقْ مِدلَهَا في اباد" قمة السيطرة على الأسباب والتحصن والحصون بالقصور والأجساد, قوة الأجساد. 
ثمودء قمة التحصن بقى» مش بيبني قصور ده كان بيته جوه الجبل» بحيث لو جات ريح ميهلكشء فأهلكوا بالصيحة, مجتلوش بالريح» جاتله 
بالصيحة, "وود الَّذِينَ جَابُوا الصّخْرَ بالْوَادِ' 

"وَفْرْعَوْنَ ذي الْدَوْتَاد" قالوا الأوتاد: إما الجنود, وكان فرعون بيتحصن بجنوده» ولا يتفرعن فرعون إلا بجنود. وفرعون ذي الأوتاد, فقالوا الوتد 
هنا المقصود بيه حاجة معنوية أي الجنود» والوتد اللي بيثبت الحاجة, يعني اللي ثبت ملك فرعون الجنود, "إن فِرْعَوْنَ وَهَامَانَ وَجُنُودَهُمَا كَانُوا 
حَاطِئِينَ " > لذلك مشتركين معه في الإثم. وقيل ذي الْأَْنَادٍ التي كان يُعذب با المخالفين له. كان بيجيب أربع أوتاد, اتنين ايدين 
واتنين رجلين» ويصلبه. ويعذبه. وفعل ذلك بامرأته, يبقى ذي الْأَوْتَادِ: اللي كان بيخالفه كان بيعذبه. وقيل ذي الْأَوْتَادٍ المباني الشاهقةء قال 


من السماءء مرة من الأرض» جنود ربنا -سبحانه وتعالى- "وَمَا ب 


بعض المعاصرين: دي الأهرام. 

يبقى المقصد بذي الأوتاد: إما إنه كان بيتحصن بالجنود, أو بالمباني» أو بتعذيب المخالف, المهم إن ذات العماد والصخر بالواد وذي الأوتادء 
التلاتة وسائل بيتحصنوا بماء ويتقووا بما ويطمئنوا جماء فأخبر الله -عرّ وجل- أن هذه الأسباب لم تغن عنهم شيئاء لا ذات العماد عملت 
حاجة» ولا الصخر اللي بالواد عمل حاجة, ولا الأوتاد عملوا حاجة, بل أغرقه الله هو وأوتاده» وأهلكه هو وأوتاده» لذلك لما جه ربنا بيقول 
على قارون قال: "فَحَسَفَْا به وَبدَارِهِ الْأَرْضَ" > داره معملتلوش حاجة ممنعتوش من حاجة 'فَحَسَفْنَا به وَبدَارِهِ الأَرْضَ". يعني 


فإن ربنا يذكر هذه القيود» في السورة دي تحديدًاء اللي ذكر فيها الفجر, اللي بيصليه في جماعة بيكون في ذمة الله واللى ختمت بالطمأنينة 
"يا ينها النَفْسُ الْمُطْمَئِنةُ' أخبر الله أن هناك صنف من الناس يطمئن» بيطمئن بإيه؟ بيطمئن بذات العماد والصخر بالواد وبذي الأوتاد, لما 
الإنسان بيطمئن بالحجات دي بيبدأ يطغى, لإنه لما واحد معاه جنود كتير» زي فرعون لو قلنا الأوتاد هنا الجنود, معاه جنود كتير فمش 
خايف» مش خايف من حاجة» لو حصل أي مشكلة عنده جنود ومعاه فلوس ويتعالح ويعمل أي حاجة, فيبدأ بحس إحساس إنه مش محتاج 
ربنا -والعياذ بالله- اللي هو الاستغناء, هي بتبدأ كده سيطرة على الأسباب» يسيطر على الأسباب» يبدأ يشعر بنوع من الأستغناءء الاستغناء 
يؤدي إلى الطغيان» الطغيان يؤدي إلى الفساد» يبقى هي دي السلسلة. لذلك ها ربنا ذكر الأسباب دي قال إيه؟ لي طَقَوا في الْبِلّادِ" لما 
طغى جه الفساد, 'فَأَكْتَرُوا فيهًا الْمَسَادَ" طغى تجاوز الحدود, وأي مكان مفيش فيه حدود تطبق وقواعد تطبق هيبقى فيه فساد» وهينتشر 
الفساد. يبقى بيبدأ الإنسان الأول السيطرة على الأسباب» شعور بالاستغناء يؤدي إلى الطغيان يؤدي إلى انتشار الفساد. 


المؤمن بيقطع السلسلة دي» إنه مهما كان معاه أسباب هو لا يطمئن إلا بالذكر "الَّذِينَ آمَنُوا وَتَطْمَئِنُ فلوم بكر الله" » مهما کان 
معاه من أسباب, المؤمن يتعب ويشتغل ويجيب أكل وياكل وبعد ما يخلص أكل يقول: الحمد لله الذي أطعمني هذا ورزقنيه من غير حول مني 
ولا قوة. المؤمن يعترف أنه لم يكن ليحدث له شيء إلا بفضل الله. ولذلك الفقير المؤمن قال لصاحب الجنتين الكافر: "ولَوْلآ إِذْ دَخَلْتَ جَنَّتَكَ 
قُلَْتَ مَا شَاءَ الله لا فُوَةَ إلا بالل" » يعني إيه ما شاء الله لا قوة إلا بالله؟ ما شاء الله كان وما لم يشأ لم یکن» يعني ربنا شاء إن ده 
بحصلء إن الجنتين دول يبقوا موجودين, لو شاء الله إن أمطار تنزل ويبقى ما عندك زرع وبرضه ميبقاش فيه جنة؛ لحدث. ما يشاؤه الله يكون, 
ما شاء الله» هتقولي بس أنا تعبت هاقول لك القوة اللي عندك دي جات من عند ربناء ما شاء الله لا قوة إلا بالله» لذلك الفرق بين كلمة 

صاحب الجنتين لما قال أنا تعبت فيها ودي بتاعتي وده شغلي وقال: "ما اظن أن بيد هذه أَبَدَا" لا مكن تسقط أبداء وبين ذو القرنين في 
نفس القصة, لما بنى السد» هو تعب وقال هم أعينون بقوة وفكر وخطط وعملء حط النحاس مع الحديد, وفي الآخر يقول إيه؟ "هذا رهه 
من رق" طب هيفضل على طول؟ لا "اذا جَآءَ وَعْدُ ری جَعَلَُ دگاءَ وَكَانَ وَعْدُ رى حف" . يعني ماقلش "ما اظن أن لبيد هَذِهِ 
أَبَدًا". ده الفارق إن المؤمن مهما كان معاه من أسباب هو لا يطمئن إلا بالله. مش بيطمئن بالأسباب أبدّا عارف إن الأسباب ممكن تروح 


النبي -صلى الله عليه وسلم- أخد بكل الأسباب في المجرة» وحد معاه للطريق حتى لو كان كافر, وحد بيمحوا الآثار» وحد بيجيب له 
الطعام» وبالرغم من كل ده لقى المشركون فوقهم في الجبلء لكن لم يهتز يقينه ولم يتأثر فقال يا أبا بكر "ما نك باثنينٍ اله الما" لإنه هو 
من الأول مش مطمئن بالأسباب هو مطمئن بالله, لكن يأخذ بالأسباب طاعة وعبودية لله. 

فربنا بيخبر إن فيه ناس» الأسباب بتخليها تطغى, الأموال بتخليها تطغى» ذات العماد أو الصخر بالواد أو ذي الأوتاد» ومش بس إن هو 
بفسد في الأرض» ده بيطغى على اللي بيقول له كلمة الحق ويعذبه» ذي الْأَوَْادِ زي ما قولنا فرعون كان بيضرب الوتد في الإيد وفي الرجلء 
في أربعء الإيدين والرجلين» ويعذبه حتى يموت, أو الجنود اللي كانت بتستعمل أدوات التعذيب» أو المباني الشاهقة اللي كانوا بيتخذوها للعب 
وللهوء 'وَفِرْعَوْنَ ذي الْأََْادِ * الَّذِينَ طَعََا في الاد" 

يبقى قولنا: 

-١‏ السيطرة على الأسباب 

19- الاستغناء 

۳- الطغيان 

الزية طَقَوَا في البلاد» معدش حد بيقوله لاء معدتش حد بيقوله حرام» مفيش حد بيقوله أي حاجة "بل يُرِيدُ الإنْسَانُ لِيَفْجْرَأَمَامَُ" 2 
لما بيطغى, ما هو الطغيان تجاوز الحد "گلا إِنَّ الإنسَانَ لَيَطْعَّى -امتى الإنسان بيطغى- أن رَآهُ اسْتَفْق" > حینما یری نفسه مستغنياء 
يقولك ماخلاص مش عايز ربنا في حاجة -والعياذ بالله-. وهو الملحد أصلا -من كلام الملحدين- يقولك: هو إنتوا محتاجين ربنا في إيه - 
والعياذ بالله-؟ إحنا مش محتاجين ربنا في حاجة. "وَظَنَ أَهلْهَا امم قَادِرُونَ عَلَيْهَاا. 

'الَذِينَ طَمََا في اباد" وكلمة في: عمق الطغيان, في كل البلدء يعني أصبح عايز يطغى على البلد كلها ويسيطر عليها كلها. 


"الَّذِينَ طَعَوَا في الْبَِادٍ * فَأَكْتَرُوا فيا اقساد" مش فأفسدواء لاء أكثروا فيها الفساد -والعياذ بالله-» زي مانقول خلاص الإنسان لما بيطغى 
مفيش حاجة بتوقفه, حينما يغيب ذكر الدار الآخرة عنهم؛ يطغى ويفسد. 

فَأَكْتَرُوا فيها الَْسَادَ النتيجة إيه؟ "فصب عَلَيْهمْ رَبّكَ سوط عاب" هيروحوا فين من ربناء يعني اللي مغتر بذات العماد أو الصخر اللي بالواد 
أو ذي الأوتاد؛ اللي مغتر بقنابل نووية» اللي مغتر بجنود, اللي مغتر بالقصورء اللي عمال يطغى ويظلم في الناس» ويعذب في الناس» هو 
هيروح من ربنا فين؟ الموضوع كله ببساطة "فصب عَلَيْهِمْ رَنْكَ سَؤْط عَذَابِ" كل ده راح» زي ما يكون حاجة بس اتصبت عليهم وخلصواء 
وانتهوا من الحياة "هَل اح مِنْهُم هَن أَحَدٍ أو تَسْمَعْ مم ركز" مرم:18: خلصواء لذلك كلمة فصب: أي العذاب متتابع متتالي. انت ها 
بتيجي تصب حاجة بتنزل ورا بعضهاء أنزل الله -عرٌ وجل- عليهم عذابًا متتاليا. 


1" صحيح البخاري 

كلمة "سوط عَذَابٍ" ليه كلمة سوط دي؟ العلماء بيقولوا فيها: يعني كمجموع كلام المفسرين قالوا فيها تلات معاني: 

المعنى الأول: الألمء السوط يعني عذاب إيه؟ مؤلم, أليم زي ضربة السوط كداء يعني مش بس عذاب إهلاك, لاء يتألم وبعدين يموت, والعياذ 
بالله» لإنه كان بيجعل الناس تتام كان بيطغى على الناس» ويعذب الناس, فالعقاب بتاعه لازم يكون فيه ألم فقالوا السوط: الألم. 

أيضا السوط فيه معنى السرعة الخاطفة, في لحظة ينتهي» السوط ضربة سريعة. 

يبقى الألم, السرعة 

المعنى التالت في معنى كلمة سوطء قالوا إن السوط أصلا لغة: هو مزيج من الضفاير ملفوف كدا يكون السوط, فقالوا السوط أصلا فيه معنى 
المزج والخلط, فقالوا السوط أي مزيج من العذاب» مش عذاب واحد» يعني ممكن يبقى تخويف وبعدين حجارة وبعدين إهلاك, ممكن ربنا 
ينوع 'فَأرْسلَْاعََُْْ الطوَانَ اراد وَالُْمَلَ والصَفادع وَالدَمَآاتٍ مُمَصّلَاتٍ' ممكن ينوع عليهم في العذاب. 

يبقى السوط فيه معنى الأ السرعة» التنويع. 

وبعض المفسرين زي الزمخشري قال: كل ما حدث هم في الدنيا بالنسبة إلى الآخرة كضربة سوط. يعني شوف عذاب مغلا "سَبْعَ ليا وَفانية 
َم خُسُومًا" أو إغراق أو إهلاك أو حجارة؛ إنت لما تشوف العذاب في الدنياء كأنهم مثلا أعجاز نخل خاوية» عذاب فظيع» فيقولك كل ده 
بالنسبة للي هيشوفه في الآخرة زي ما يكون انضرب ضربة واحدة بس» ولسه العذاب مدخر له في الآخرة. قَصّبّ العذاب متتالي» سَؤْط الأم 
السرعة التنوع» ويبقى له في الآخرة أضعاف أضعاف ما لقاه في الدنياء "سَوْطً عَذَابٍ". 


"إن ربك لَبالْمِرْصَادِ" يعني إيه إن ربك لبالمرصاد؟ حينما يطول ظلم الظالم قد يبأس الناس ويشك بعض الناس في قدرة الله فيخبرك الله -عرٌ 
وجل- أنه له بالمرصاد, وأن المدة التي طغى فيها قوم عاد وطغى فيها قوم غود وطغى فيها فرعون وجنوده, م يكن الله عر وجل- بغافل 
عنهم ولكن كان هم بالمرصاد, بالتأكيد إن ربك الذي رباك بنعمه ل ينسى ولن ينساهم» إنه يهل لهم ولا يُهملهم إن ربك لبالمرصاد. 
الرَصَد لغة: لما الأسد بيسيب فريسة تفضل تقرب تقرب ويحفر ها حفرة وتقرب منها ثم يفترسها في لحظة معينة» والفريسة في غفلةء ولله المثل 
الأعلى» بيظل الظلم يظلم ويظلم ويظلم ويعلو ويعلو حتى حينما يسقط يكون سقوطه أبين للناس. كتير من الناس بيستعجل على عقوبة 
الظالم» عايز أول لما الظالم يظلم ينزل عليه العذاب, لاء لله عر وجلّ- حكم كثيرة في تأخير نزول العقوبة على الظالمين» لكن اللي إحنا 
موقنين منه إن ربنا بالمرصاد, وإن مفيش حاجة بتروح» إما في الدنيا أو في الآخرة, ده لازم يبقى يقين عند المؤمن "ولا تَحْسَبَنَ الله غافلا عَم 
يَعْمَلُ الظَالِمُونَ إا يُوَخَرْهُمْ ليم تَشْخَصْ فيه الْأَبْصَارُ * مُهْطِعِينَ مُقنعي رءُوسهم لا يَرتَدُ إِلَيْهِمْ طَرْفْهُمْ وَأَفبِدَهُمْ هَوَاءً" 

أوعى تفتكر إن معنى تأخر نزول العذاب؛ إن الموضوع خلص. لاء إن رَنَكَ لَِالْمِرْصَادِء تأكيد إن واللام؛ لبالمرصاد, وكأن عقوبة الله -عرٌ 
وجل- مُقيمة تنتظرهم, تنتظر لحظة الأمر من الله "فَانتَظرُوا إن مَعَكُم من الْمُمَظِرِينَ" > في لحظة معينة هينزل العذاب, يُقررها الله 


وقال البي -صلى الله عليه وسلم- ذلك لخباب "ولكنكم تستعجلون" ألا تتدعو لنا ألا تستنصر لنا؟ مستعجل سيدنا خباب» عايز عشان 
بتعدي أبدا. 

وقيل لَبالْمِرْصَادٍ: أي عقوبة ربنا بتنتظره على جسر على جهنم» لن يمر من عليها سيسقط سيسقطء اللي ظلم الناس سيسقط حتما "يا عِبَادِي 
إن حَرَنْتْ الظُلَمَ على تَفْسِيء > وَجَعَلَنُهُ ببِنَكُمْ رما فلا تَظَالَمُوا"؟ > الظالم لازم هيسقط في جهنم -والعياذ بالله- نعوذ بالله من الظلم. 


ب 


"الّذِينَ طَعَوا في اباد * فأ كتروا فيها الْمَسَادَ * قصب ا ربك سوط عَدَابٍ * إِنَّ ربك لَبالْمِرْصَادٍ * فَأَمّا الْإنْسَانُ إِذَا مَا ابْتَلاهُ ريه فَكرَمَهُ 
وََعَمَهُ فَيَفُولُ ر َكرَمَنٍ * وما ِا ما باه فَقَدَرَ عَلَيْهِ رزه فيَفُولُ ر خان" 

ده يعتبر زي الجزء التاني من السورة» يعني وحتى ها تيجي تقرأ "إنَّ رَنَكَ لَبالْمِرْصَادٍ * فَأَمّا الإِنْسَانُ إِذَا مَا ابْتَلَاه" وكأن الآية بتقولك أو الآيتين 
وراء بعض» ربنا بالمرصاد للإنسان والإنسان في غفلة, عمال مشغول بالفلوس» بالرغم إن ربنا له لبالمرصاد, والعقوبة منتظراه وهو كل اللي 
شغله هتديني فلوس ولا مش هتديني فلوس يا رب» ادتني فلوس؛ آه الدين ده كويس. مجاليش فلوس؛ لا الدين ده وحش "رت أَهَائَنِ" بالرغم 
إن ربنا له لبالمرصاد. 

الجزء هنا بيتكلم عن عقيدة ضالة عند الناس اللي بيفسر كل حاجة بالفلوس» التفسير المادي لكل حاجة في الحياة» فلان معاه عربية كويسة 
يبقى فلان ربنا بیحبه» فلان كسب فلوس يبقى فلان ربنا بیحبه» فلان خسر فلوس يبقى فلان ربنا مبیحبوش» فلان تعب» ومرض» يبقى 
فلان ربنا مبيحبوش» بيقيس محبة الله على الدنياء ولا علاقةء إن الله يعطي الدنيا لمن يحب ولمن لا يحب؛ وإن الدنيا عند الله لا تساوي جناح 
بعوضة» مفيش حاجة تساوي عند ربناء الدنيا لا تساوي شيء عند ربناء لذلك لما مرض أيوب ومكث في بلائه ثمانية عشر عاما فلفظه القربب 
والبعيد إلا رجلين فقال أحدهما للآخر: والله ما أظن إلا أن أيوب أذنب ذنبا لم يذنبه أحد من العالمين. شوف طاما تعبان يبقى عمل ذنب» 
مش لازم» مش لازم» ممكن يبقى ابتلاء فقط. مش لازم الفقر معناه علامة عدم الرضاء والغنى علامة الرضاء طريقة تفكير عند الناس غلط 
فربنا موا ا لاني لي ل ل ل يا وا اراي ل ا دول 


ربنا صب عليهم سوط عذاب ولم ينفعهم ذلك لذلك لا قالوا "يا لَيْت لَنَا مل ما أو فَارُونُ > اللي عندهم علم ويقين قالوهم 
ويلكم بتقولوا ايه؟! عایز تبقى زي قارون الظالم الطاغية, 'وَيْلَكُمْ تَوَابُ الله خر 1 مَنَ وَعَمِلَ صاطا وَل يُلَقَاهَا إل الصَّابِرُونَ" دي فتنة 
عايزه صير. 


"اما الْإنْسَانُ إِذَا ما ابْتَلَاه" خد بالك من ابتلاه في الآيتين, "اما الإِنْسَانُ إِذَا ما الاه" و 3 إِذَا ما الاه" يبقى في الحالتين ابتلای 
فلوس ابتلاء فقر ابتلاء, الغنى ابتلاء والفقر ابتلاءء الحالتين اختبار اوتبلوكم بِالشَرٍ والخير فة ت" 

"اما الْإِنْسَانُ إِذَا مَا الاه ريه فَأَكْرْمَهُ وَنَعَمَهُ فَيَقُولُ رف أكْرَمَنٍ 0 إِذَا ما ابْتَلَاهُ فَقَدَرَ" فقدر: أي ضيق 'فَقَدَرَ عَلَيْهِ ررْقَهُ فَيَقُولُ ري 
أهَائَنٍ e‏ دي طريقة تفكير غلط» زي ما قولنا كتير من الناس دايا عايز يعرف يقولك: ربنا بيحبني ولا لاء ده أنا ربنا بيحبني جداء ليه؟ 
أصل أنا معايا فلوس كتير. لا دي مش علامة حب» هذه ليست علامة حب» الإنسان من كتر حبه للدنيا بيفسر بيها كل حاجة في الحياة, 
وكان المشركين يقولك إحنا معاناء "ن أَكْثَرُ اموا ب > فبالتالي عايزين إيه يعني؟ "وَمَا لَحْنُ بمْعَذَِينَ". إيه علاقة إن إنتوا أكثر 
أموالا وأولادا بما نحن بمعذبين!! في سورة سبأ 'وَقَالُوا حك م كر أَمْوَالُا وَأَؤْلَادًا وَمَا نَحْنْ عبن" »> سورة مرم "إا تغل عَلَيْهمْ آيَانَْا بَيَنَاتِ" 
أهو رايح تقوله ربنا بيقول كذا وكذا يرد عليك يقولك إيه "قَالَ الَّذِينَ گفَرُوا لذن آمَنُوا أي الْمَرِيمَينٍ حي مَقَامًَا وَأَحْسَنْ دي" إحنا معانا 
فلوس كتير والمكان بتاعنا أحسن من المكان بتاعكواء إيه علاقة ده باللي أنا بقوهولك؟ أنا بقولك ربنا هيعذب الظالم؛ وفيه جنة وفيه نار. 
يقولك أنا معايا فلوس كتير. طب وإيه علاقة اللي أنا بقوهولك بإن انت معاك فلوس كتير. برضه رايح تكلم عاد فيقولوا مَنْ أَشَدَّ مِنَا قُوَةَ 


مجح سسا 

إحنا أقوياء. برضه إيه علاقة ده باللى أنا بقولهولك!؟ هى الناس عندها خلط بين إنه عنده فلوس كتير وبإنه مش هيعذب, لاء مش معنى 
إنك انت معاك فلوس إن ربنا أكرمكء ولو ماعكش فلوس إن ربنا أهانك, لذلك قال "كلا". 


في الآيتين قال: "نلاه" "اما الْإنْسَانُ دا ما ابْلاه ريه فأكْرَمَهُ وَنَعْمَهُ فَيَقُولُ رت أَكْرَمَنِ" بعض المفسرين قال: طب ما ربنا قال إن هو 
أكرمه, لما هو قال ري أكرمن ربنا قال كلاء معايا في الاستفسار؟ أو في الاستشكال؟ فأما الإنسان إذا ما ابتلاه ربه فإيه؟ أكرمه. ربنا بيقول 
إن هو أكرمه أهو. لما هو قال َي أكْرَمَنٍ ربنا قال لا كلامه غلط. ليه كلامه غلط؟ لإنه بيقول ربي أكرمن على إن دي النتيجة مش الابتلاءء 
كان المفروض يقول ريي ابتلاني فأكرمني لينظر أأشكر أم أكفر. لكن هو مقلش كداء هو بيتكلم إن ربي أكرمني إن ده النتيجة» مش إن ده 
الاختبار» هو بيتحدث عن النتيجة مش على الاختبار» وربنا بيقول إن الاختبار إن أكرمتك. إن أنت أكرمت الكريم ملكته وإن أنت أكرمت 
اللئيم تمرد. انت أكرمت اللئيم فكانت النتيجة إنه تمرد,» مش أكرمته لأنه يستحق, معايا؟ 

"وما إا ما باه فَقَدَرَ عَلَيْهِ رزْقَه' أي ضيق» وفيه معنى ذكره بعض المفسرين قدر عليه رزقه أي أعطاه على قدر حاجته فقطء بعضهم قال 
إن المعنى ده ماشي مع قراءة "قَدَّرَ عليه رزقه". وإن كان الأشهر والأغلب إن معناه ضيق» لكن حتى بعض الناس لو جاله اللي على قدر 
الحاجة فقط برضه زعلان, عايز بزيادة. 

رت أَهَائنِ فربنا بيقول كلا طريقة التفكير دي غلطء "بل لا تُكْرمُونَ الْيَتِيم", إيه علاقة الآيتين دول ب "گلا بل لا تُكُرِمُونَ اليم * ولا 
تَحَاضُونَ عَلَى طَعَام الْمِسْكِينٍ" كأن ربنا بيقول لهم إنتوا لا تحبوا تكرموا حد تدوله فلوس» ولا تحبوا ینوا حد متدلوش فلوس» لکن دي مش 
معاملتي أنا؛ دي معاملتكم انتواء معاملتي أنا لما کرم حد أوفقه للطاعةء والإهانة أنه لا يوفق للطاعة؛ لكن أنتم لأنكم تحبون الدنياء وتحبون 
المال حبا جماء هذه طريقة معاملتكم. 

كنا بنقول إيه العلاقة بين قول الله -عرٌ وجل- "كلا بَلْ لا تُكْرمُونَ اليم * وَل تَحَاضُونَ عَلَى طَعَامِ الْمِسْكِين" وبين تصحيح المعتقد اللي 
بيفسر كل شيء بالتفسير المادي» فيقول الله عر وجل- بل أنتم لأنكم تحبون المال هذه هي طريقة إكرامكم وإهانتكم للناس» أما الملك - 
سبحانه وتعالى - حينما يكرم بكرم بالطاعة» وليس بالدنياء الدنيا لا تساوي عند الله جناح بعوضة, وأنتم تفعلون ذلك بالناس» الإكرام 
والإهانة» لا تفعلون ذلك بمقتضى العدل, ولكن تفعلون ذلك بقتضى القوة, فحينما لا تكرمون؛ لا تكرمون اليتيم لإنه ليس له قوة تدافع 
عنه» أمّا الله عر وجلّ- يوفق الذي يستحق للطاعة, لإنه أهل هاء وهي من فضله وكرمه -سبحانه وتعالى-. 

إِذَا أفعال الله -عرٌ وجل- الله لا يظلم أحداء لكن أنتم تظلمون, وإن الابتلاءات التي يفعلها الله -عرّ وجلّ- من إعطاء المال أو المنع لحكمة, 
أمَا أنتم لا تفعلون ذلك لحكمة, أنتم تفعلون ذلك بمقتضى القوة, والظلم, ولكن الله يفعل ذلك بمقتضى الحكمة والرحمة واللطف -سبحانه 
وتعالى-. 


ب لا تَكرمُون اليم إن ده الفارق الرهيب بين معاملة الناس لبعضها ومعاملة ربنا للناس» وإن اللي خلى الناس تتعامل كدا الحب الشديد 
للمال» "وَتأْكُلُونَ الات الد لما * وَتبُونَ الْمَالَ حًا جن" 

َلْ لا تُكْرِمُونَ اليم بعض العلماء قال: إن العلاقة بين الآيتين دول» إن هو زعلان إن ربنا مبيدلوش فلوس ولا ربنا بيديله فلوس مبيديش 
هو لحد فلوس, كلا بل لا تكرمون اليتيم» يعني انت عمال تقول َي أَهَانَنِ ولا ربنا بيديلك الفلوس» أنت تمنع عن الشكر وتمنع أموالك عن 
الناس» والأموال دي ربنا اللي ادهالك» ولا تعطيها لمن يستحقهاء لليتيم. 

وقال بعض أهل العلم وإن كان ده قول يعتبر ضعيف: إن المقصد هنا باليتيم النبي -صلى الله عليه وسلم- كلا بل لا تكرمون اليتيم؛ وإن 
انتوا يعني تفعلون أفعال الطغيان زي فرعون وغود وعاد, وتمنعون الناس عن الطاعة فسوف يعذبكم الله عر وجل-. 


"گلا بَلْ لا تُكْرِمُونَ اليم" وبعض أهل العلم قال أيضا: الوجه المناسب الرابع» كلا بل لا تكرمون اليتيم لم تكتفوا بالقول وبسوء القول 
وضممتم إليه سوء العمل» فكان سوء قوهم َي أَهَائَنِء وكان سوء فعلهم لا يكرمون اليتيم. 

"گا بل لا تُكْرمُونَ اليم" وهو يستحق الإكرام» "ولا تَاضُونَ عَلَى طَعَام الْمِسْكِينٍ", مقالش ولا تطعمون المسكين, قال ولا تحاضون» طب 
ليه قال ولا تحاضون على طعام المسكين؟ عشان أكتر من حاجة: 

الشيء الأول: إن المجتمع لازم فيه تكافل, حتى لو مش هتنفق» تدعو الناس للإنفاق» فكلمة لا تحاضون إن لازم الكل يُشارك في الإطعام 
للمساكين» إن 0 يشارك بالبذل فيشارك بالقول, والدال على الخير كفاعله. 

الشيء التاني: لا تكرمون اليتيم ولا تحاضون على طعام المسكين, بلغت القسوة في قلوجم أنه لا ينفق ولا يستطيع حتى أن يدعو إلى الإنفاق» 
يعني فيه واحد بلغت قسوة قابهء أنه لا يستطيع أن ينفق» ومش قادر حتى يقول للناس أنفقواء مش قادرة تطلع من بقه. مش قادر يقوهاء 
حاسس إن هو كدا يعني هيبقى کرم قوى لو قال للناس أنفقواء لا يدل الناس على الخيرء ولا تَحَاضُونَ عَلَى طَعَام الْمِسْكِينٍِء ومش بس 
مبيديش ده كمان بياكل حقوق الناس» مش بس مبيكرمش اليتيم» ده بياكل حق اليتيم. 


"وَتأْكُلُونَ اتات أَكلًا لما التراث: أي الميراث» بياكل ورث غيره» بياكل ورث اليتيم» بياكل ورث المرأة. ورث الأطفالء لذلك أَكلا لَمّا يعني 
إيه؟ قالوا اللّم معني السف, عارف اللي بيسف حاجة, وقالوا ا الذي يأخذ المال الذي يجده, ولا يسأل أحلال أم حرام» بيلم كل حاجة, 
عارف زي اللي ماشي بيلم أي حاجة بتقابله» هو تأكلون التراث أكلا لماء أي فلوس قدامه بياخدهاء بتاعت يتيم» بتاعت مسكين» بتاعت 
امرأة, ورث واحد» هو بياخد الفلوس وخلاص» هو كل همه جمع الالء وَتاْكُلُونَ الثرَاتَ أكلا لما الذي يجمع الال ولا باي من حلال أم 
من حرام بيلم أي حاجة بتقابله. ليه بيعمل كدا؟ وَتْبُونَ الْمَالَ حب جما البئر لما بتعملى بالمايه بتجم جم بئر جموم, فحبا جما يعني امتلاً 
قلبه بحب الالء وون الْمَالَ خا جا 

فيقول الله -عرٌ وجل- كلاء لن تنفعكم هذه الأموال وستنقلب هذه الأحوال وستذهب هذه الأموال» يقول النبي -صلى الله عليه وسلم: 
"تقيءٌ الأَرْضٌ أفْلادَ كبدهاء أمْنال الأَسْطُوانٍ مِنَ الذّهَبٍ والْفِضّة -الأرض هتقيء وتخرج الكنوز اللي بداخلها يوم القيامة- قال: فيجيء 
المسارقٌ فيقولٌ: في هذا قُْطِعْتُ ويجيءُ القاتل فيقولٌ: في هذا قلت ويجيء القاطع فيقولٌ: في هذا قطّغثُ رحمي ويدعوتّه لا يأحُذونَ منه شيئ" 
كل ده مش هينفع. 


"كلا إِذَا دكت الْأَرْضْ دكا دكا" النقلة ما بين الغفلة» واقع الغفلة وواقع حب الال إلى مشهد يوم القيامة» نقلة تجعل الإنسان يفيق من هذه 
الغفلة, دا دكا * وَجَاءَ رَبُكَء مشهد مهيب جدا -سبحان الملك- يجيء الرب حقيقة مجيًا يليق بجلال وجهه -سبحانه وتعالى-» جاء 
لفصل القضاءء لا نعلم كيف. وَجَاءَ رَبك ومشهد والملّك, الملائكة بقى صفا صفاء مشهد عجيب» مشهد عظيم» ولفظة وَجَاءَ رَبك وَالْمَلّكُ 
هذا المشهد المهيب» كأنه بعد أن زالت الملوك الواهية» مُلك فرعون وعاد وثمود, كل هذه الملوك زالت ولم يبقى إلا الك الحقيقي لله - 
سبحانه وتعالى- "لِمَنِ الْمُلْكُ الوم لله .." ؛ فيأق الملك -سبحانه وتعالى- ويا الملّك صفا صفاء "وَجَاءَ رَبك وَالْمَلَّكُ صَفَا صف" 


ˆ صحيح ابن حبان 

وكأنه قبل أن يبدأ الحساب ظهرت العقوبة حتى يخاف الناس "وجِيء يَوْمَئِذٍ بجَهَنَمَ" عارف ولله المثل الأعلى» لما مدرس يدخل الفصل بس 
الفصل ده مشاغبين» فأول حاجة بيعملها إنه بيطلع العصاية» قبل ما بيسأل» لأنه الفصل ده غالبه كداء فلله المثل الأعلى, "وَجَاءَ رَبك 
وَالْمََكُ صقا صّفًا * وَجيءَ يَوْمَئذٍ يجَهَنَمَ' جاء با الله "تأت جهنم لما سبعون ألف زمام» مع كل زمام سبعون ألف ملك" كأنه وحش مفترس 
عايز يغور ويأكل "تكاذ قير مِنَ آلْعَيْظِ" اللك:٠»‏ بتتقطع عايزة تشوف إيه بس الكفار دول وتلتهمهم -والعياذ بالله-. 

"وَجِيء يَوْمَئذٍ يجهنم" أول ها الإنسان يشوف جهنم لسه محدش قاله حاجة؛ يعني شوف اقرا الآية "وَجِيء يَوْمَبِذٍ بجَهَنَمَ يَوْمَِذٍ يَتَذَكُرُ الْإِنْسَانْ" 
لسه محدش حاسبه ولا الصحف» هو بيعرف إنه كان غلطان» كتير من الناس اللي بتقعد تجادل هي عارفة إن هي حرام, الحاجة اللي بتعملها 
حرام» طب وإيه الدليل» مش الكل طبعاء لكن غالب النقاشات هو بس مش متذكر ومش مستحضر العذاب الأخروي, فالحل معاه في 
الوعظ مش في الأدلةء فيه ناس بتبحث عن الدليل فعلاء لكن غالب اللي بيجادل هو بيجادل لإنه عايز يريح نفسيته, عايز ضميره ميأنبوش» 
عايز يهرب من النفس اللوامة» عايز يفجر أمامه. 


"يَوْمَئِذٍ يتَذَكرُ الإنْسَانُ وَأَنَّ لَهُ الذكرَى" هو معنى الآية يعني هو هيتذكر ولا مش هيتذكر؟ وَأَنَّ لَه الذكرى» أي وكيف يستطيع الذكرى» أي 
وأنّ له أن ينتفع بالذكرى» زي وأَقّ له التوبة يعني» يعني يومئذ يتذكر الإنسان ولكن بعد إيه. وَأَنَّ لَهُ الذَكرى» وكيف تنفعك الذكرى في هذا 
الوقت» خلاص» لات حين مناص» أي ليس هذا الوقت وقت الفرار والندم» انتهى ده كان في الدنياء وَأَنَّ لَهُ الذّكْرَى, أي ولن تنفعك 
الذكرى. 

يقول في ساعتها لما يعرف إن التوبة بتاعته مش هتتفعه "يَقُولُ ي يني قَدَّمْتُ ميان" الحياة الآخرة, عرف إن الحياة الحقيقة في الآخرة مش في 
الحياة الدنياء عرف إن كل الأسباب ذات العماد والصخر بالواد وذي الأوتاد ماكنش ليها قيمة» وأن الحياة الحقيقة في الآخرة "وإ الذَّاوَ 
الآخرَةً هي الْحيَوَانُ" أي الحياة الحقيقيةء الحياة الكاملة, ي يني قَدَّمْتْ َيّاقِ» ياريتني كنت عملت أعمال صالحة تنفعني بعد الموت» هذه 
الحقيقة اللي بتغيب عن ذاكرتناء الموت "إن الْمَْتَ الَّذِي تَفِدُونَ من" شوف كلمة تَفِدُونَ كأننا نفر من ذكرهء وهو حقيقة لابد لنا منها. 

قَهُ أَحَدُ" جمهور القراء على إن القراءة زي حفص كدا "لا بُعَذْبُ" "ولا يُوثق' فيه قراءة "لا 
يُعَذَّبُ". نقول الأول بتاعتنا يعني إيه "لا يُعَذَّبُ عَذَابَهُ أَحَدٌ * ولا بُونق وَتَاقَهُ أَحَدٌ" هما مختلفين في هاء عذابَُ لحاء دي بتعود على مين؟ هل 
على الأحد ده ولا على ربنا؟ نقول الأول قراءة حفص وإن الحاء دي بتعود على الله يبقى معنى الآية لا يعدب الله عر وج|:- هذا الإنسان 
مثل عذابه أحد» بمعنى لا يستطيع أحد أن يُعذب مثل عذاب الله. ولا يوثق وثاقه أحد. لا يستطيع أحد أن يوثق مثل وثاق اللي ربنا بيعمله» 
بمعنى مهما بلغ الطغيان في الدنيا وحاولوا يعذبوا الناس, تعذيب ربنا لؤلاء الطغاة أعظم بكثير: لذلك ربنا بيخبر عن بعض الناس اللي فتنواء 
إن كان سبب فتنتهم غم إيه؟ جعلوا فتنة الناس كعذاب الله "ومن النَّاسِ مَن يَقُولُ آمَنَا بالل ذا أوذِي في الله جَعَلَ فة الاس كَعَذَابٍ الله" 
دي > التانية في الشعراء: ۹۸ "الله إن كُنًا لي ضَّلَالٍ مُبينِ إِذْ نُسَوِيكُم برب الْعَالَمينَ". فيخبر الله مش بقى عذاب ذي الأوتاد 
زي بتاع فرعون لما كان بيعذب الناس» لاء عذاب الله ختلف تماماء لا يُتصّور, لا يعذب عذابه أحد. أو لا يقوم بالتعذيب في هذا الوقت إلا 
الله الكل خلاص ملكه بيروح» ولا يقرر العذاب إلا الملك -سبحانه وتعالى-» ده لو الماء بتعود على الله. 

طب لو الماء بتعود على الكافر هناء إن معنى الآية لا يعذب عذابه أحد, أي أن الله -عرَّ وجلّ- يخص بعض الناس بعذاب مخصوص لا يعذبه 
أحدا من العالمين» زي ما قال قبل كدا "في أَعَذْبُهُ عَذَاب لا أُعَذْبُهُ أَحَدا مِّنَ الْعَالَمنَ" ؛ وبيروى عن عمرو بن العاص» وإن كان 


'فَيَوْمَبذٍ لا يُعَذْبْ عَذَابَهُ أَحَذٌ * ولا بُوثق وئ 

أثر بعضهم ضعفه. إن أشد الناس عذابا ثلاثة: فرعون وأصحاب الائدة والمنافقون اللي صلوا خلف النبي -صلى الله عليه وسلم-. لإن 
التلاتة ظهرت لحم الآيات واضحات ثم أصروا على الكفر "وقد أَرَبْنَاهُ آیاتتا كُلّهَا فَكَذَّبَ" > فرعون, والمائدة على القول إنما نزلت 
وأكلوا منها ثم كفروا بماء والمنافقين أيقنوا أنه رسول الله -صلى الله عليه وسلم- ثم كفروا به. يبقى فيه ناس يخصهم الله بعذاب أشد أنواع 
العذاب. وقيل إن أشد أنواع العذاب المقصود في السورة الذي يظلم الئاس ويطغى ويعذب الناس ولا يكرم اليتيم ولا بحض على طعام 
المسكين, اللي بيبذل القوة في تعذيب الناس وفي عدم إكرام اليتيم وني ظلم والناس له عذاب مخصوص محدش هيتعذب زيه. 


قال النبي -صلى الله عليه وسلم- "يحشر المتكبرون أمثال الذر يوم القيامة" زي النمل "يطؤهم الناس بأقدامهم"" لإنه كان متكبر, فبيبقى 
زي النملة الناس تدوس عليه؛ زي ما كان ماشي بيدوس على الناس في الدنياء الناس هتدوس عليه في الآخرة. 

يبقى لو قلنا القول التاني إن عذابة الماء دي تعود على الشخص., إن هناك أناس لهم عذاب مخصوص, زي أحد الأقوال في قول الله -عر 
وجل- هتجيلنا إن شاء الله في سورة الهمزة "َا عَلَيْهِم مُؤْصّدَة في عَمَدِ مَدَدَةٍ' قالوا مقفول عليهم سجون معينة للي كانوا بيسخروا من 
الناس» دول لهم عذاب مخصوص اللي بيتريقوا على الناس دول» لهم عذاب مخصوص في جهنم, كما إن فيه بعض أصناف النعيم مخصوصة 
لبعض أصحاب الطاعات كذلك فيه أنواع من العذاب مخصوصة لأصحاب المعاصي والظلم -والعياذ بالله-. وَلَا يُوثق وََاقَهُ أَحَدٌ. 


ثم الختام هذا النداء الذي ينتظره كل مؤمن, هذا النداء اللي بيدخل السعادة على المؤمن, هذا النداء اللي بيحول الموت إلى لذة, الموت 
بالنسبة للمؤمن له نظرة مختلفة» الناس بتخاف من الموت» وبتترعب» وبتفزع» المؤمن بالنسبة له الموت هو متعة الوصول زي ما الدكتور فريد 
الأنصاري بيقول» متعة الوصول يعني إيه متعة الوصول؟ لما تبقى راكب قطر مثلا أو جاي سفر طويل» واحد رايح يعمل عمرة مثلاء ومسافر 
سفر بري طويلء أيام وليالي» وقارب الوصولء, قلبه يبدأ يدق» الموت هو متعة الوصول للقاء الله. لما تقرأ الحديث؛ البي -صلى الله عليه 
وسلم- بيقول: "من قَراً آيةَ الكرسىّ كل صلاة؛ ل بنغه من دخولٍ اة إلا أن تَوتَ"". لذلك شيخ الإسلام ابن تيمية دايا يحافظ على 
آية الكرسي ويتذكر هذا الحديث. 0 قرأ آية الكرسي دبر كل صلاة ل يمنعه من دخول الجنة إلا الموت» لما واحد يسمع الحديث ده يعني 
يقول يعني المانع بيني وبين دخول الجنة الموت ياريتني أموت, والأثار كثيرة عن السلف في ذلك. 


الشاهد إن هذا النداء وتتنزل عليهم الملائكة ألا تخافوا ولا تحزنوا بشريات. يا أَيتْهَا الَفْسنْ الْمُطْمَئِئَه ربنا يوعدنا يا رب» يا ايها النَفْسْ 
الْمُطْمَئِنَهُ هنا ليه ذكرت المطمئنة؟ التي اطمأنت بالطاعات» بصلاة الفجر وليال عشر وأنواع الطاعات الشفع والوترء وأقامت الليل والليل 
إذا يسر» لم تطمئن بذات العماد ولا بذي الأوتاد ولا الصخر بالواد. اطمأنت بوعد الله وخافت من موعود الله يا ايها الَف الْمُطْمَبِنَةُ * 
ازجعي -بعد التعب بقى اللي انتِ تعبتيه في الدنيا- إل رَبَكِ رَاضِيَةَ مَرْضِيّةَ * فَاذْخْلِي في عِبَادِيء بعض المفسرين قال ادخلي في عبادي ربنا 
بيخاطب النفس أن تدخل في العبد يعني ترجع له تان يعني الروح ترجع له تاني. وقيل ادخلي في عبادي: أي ادخلي في زمرة عبادي الصالحين» 
وأنا أميل هذا. ادخلي في عبادي أي في زمرة العباد الصالحينء خشي مع أصحابك الصالينء زي ما انت بتقول "وَأَدْخِلْن بِرَحْمَتِكَ في عِبَادِكَ 
الصالينَ" ؛ إنك تبقى وسط زمرة الصالحين, لما في الآخر الناس هتبقى زمراء الذين كفروا زمرا وأهل الجنة زمراء في أي زمرة ستكون؟! 
فَادْخْلِي في عِبَادِي * وَاذْخْلِي جَني. 


' روايات الحديث هنا 
۷ 


صحيح الترغيب 

نداء تختم به السورة يسكب الطمأنينة على أهل صلاة الفجر أهل الليالي العشر أهل الشفع والوتر أهل الليل الذين ساروا فيه وكانوا يسرون 
فيه بالطاعات» لم يطمئنوا بالأسباب ولكن اطمأنوا برب الأسباب» اطمأنوا بالملك -سبحانه وتعالى-. 


إذا كملخص عام هذه السورة: أن هناك أزمنة شرفها الله يستغلها المؤمن بالطاعات» هذه الأزمنة هي التي تسكب الطمأنينة في قلب المؤمن, 
هناك صنف من الناس أعطاه الله الأسباب» زي ذات العماد أو الصخر بالواد أو ذي الأوتاد. هذه الأسباب جعلته يطغى» فلما طغى أكثر 
فيها الفساد» وها أكثر الفساد وكان مسيطر على الأسباب اعتقد واهمًا إن كده ربنا بیحبه» وإن زي ما له مال وبئين في الدنيا هيكون له مال 
وبين في الآخرة» بيقيس مقايبس الآخرة على مقاييس الدنياء فأخبره الله -عرٌ وجل- إن ده طريقة تفكير ضالة لا يفكر با إلا الذي يحب 
الملل حبا جماء والذي يأكل الميراث من حلال أو من حرام» وَتَأْكُلُونَ الات كلا لا * ونون لْمَالَ حبّا جنا وهذه الموازين ستنقلب وتظهر 
الحقيقة إِذَا دكت الْأَرْضُ دكا دكا * وَجَاءَ رَبّكَ وَالْمَلَكُ صَفًا صَقَاء وهؤلاء الذين ظلموا الناس وعذبوهم لهم عذاب مخصوص يوم القيامة 
وكما عذبوا الناس يعذجم الله عذابًا لا يعذبه أحدا من العالمين, ثم تختم السورة بنداء يا أَيَعْهَا النَفْسنْ الْمُطْمَئنَهُ نسأل الله -عرٌ وجلّ- أن 
يجعلنا من الذين اطمأنوا بطاعة الله عر وجلّ- وأن يرزقنا حسن الخاتمة. 

أقول قولي هذا وأستغفر الله لي ولكم. سبحانك اللهم وبحمدك أشهد أن لا إله إلا أنت أستغفرك وأتوب إليك 

